Griseofulvin ขนาด 500 มก ต่อวัน สามารถรับประทานในผู้ป่วย ไวรัสตับอักเสบB เรื้อรัง ได้หรือไม่ครับ อาการเหมือนชันนะตุบนหนังศรีษะ เป็นๆหายๆ แต่ไม่ทราบว่าป่วยเป็นไวรัสตับอักเสบจะกินยาตัวนี้ได้มั๊ยครับ ส่วนตัวรับประทาน lamivudine ทุกวันและตรวจตับทุกๆหกเดือนครับ ถ้าไม่ได้สามารถรับประทานยารักษาโรคเชื้อราประเภทนี้ตัวไหนได้บ้างครับ ขอบล่วงหน้าครับผม
สวัสดีค่ะ Griseofulvin (กริซีโอฟูลวิน) เป็นยาต้านเชื้อราชนิดรับประทานที่มีฤทธิ์ช่วยหยุดการเจริญเติบโตของเชื้อราโดยผลข้างเคียงของยาเช่นมีไข้ เจ็บคอ หนาวสั่น มีอาการคล้ายหวัด เกิดผื่นผิวหนัง ผื่นคัน มีปื้นขาวหรือแผลในปากหรือบนริมฝีปาก เจ็บหรือระคายเคืองบริเวณปาก ตับทำงานผิดปกติ จากตับอักเสบทำให้มีอาการไม่อยากอาหาร คลื่นไส้ ปวดท้องส่วนบน อ่อนเพลีย สับสน มีเลือดออกผิดปกติ ปัสสาวะสีเข้ม อุจจาระสีซีด และดีซ่าน เป็นต้นโดยหากมีไวรัสตับอักเสบอยู่อาจทำให้ตับไม่ดีอยู่เดิม จึงไม่ควรกินยาที่มีผลต่อตับเพิ่มเข้าไปอีกแนะนำแจ้งแพทย์ที่ดูแลอีกครั้ง โดยแพทย์อาจต้องเจาะเลือดดูค่าการทำงานของตับว่าผิดปกติหรือไม่ หากค่าการทำงานของตับดี และมีความจำเป็นต้องใช้ยา ก็อาจใช้ได้ แต่ต้องเฝ้าระวังผลเลือดเป็นระยะค่ะ โดยยาที่ใช้รักษาเชื้อราเกือบทุกตัวจะมีผลต่อตับ อาจจะต้องใช้วิธีเฝ้าระวังเป็นหลักค่ะ